ಗದಗ ಜಿಲ್ಲೆಯಲ್ಲಿ ರಸಗೊಬ್ಬರಕ್ಕಾಗಿ ರೈತರ ಪರದಾಟ. ಗದಗ,ಸೆ.06ಹಿ.ಸ: ಗದಗ ಜಿಲ್ಲೆಯಲ್ಲಿ ಮತ್ತೆ ಯೂರಿಯಾ ಗೊಬ್ಬರದ ಕೊರತೆ ಉಂಟಾಗಿದಿದ್ದು, ರೈತರು ಗೊಬ್ಬರ ಪಡೆಯಲು ಪರದಾಡುವಂತ ಸ್ಥಿತಿ ನಿರ್ಮಾಣವಾಗಿದೆ.ಗದಗ ನಗರದ ಎಸ್ ವ್ಹಿ ಹಲವಾಗಲಿ ಆಯಂಡ್ ಸನ್ಸ್ ಮುಂದೆ ಮುಂಜಾನೆಯಿಂದ ರೈತರು ಯೂರಿಯಾ ಗೊಬ್ಬರ ಖರೀದಿ ಮಾಡಲು ನಿಂತಿದ್ದಾರೆ. ಕೇವಲ ಎರಡು ನೂರು ಚೀಲ್ ಯೂರಿಯಾ ಗೊಬ್ಬರ ಇರುವದರಿಂದ ಹೆಚ್ಚಿನ ಕೊರತೆ ಉಂಟಾಗಿದೆ. ರೈತರ ನಿಯಂತ್ರಣ ಮಾಡಲು ಪೊಲೀಸರು ಬಂದೋಬಸ್ತ ಮಾಡಿಕೊಂಡಿದ್ದಾರೆ.ಗೊಬ್ಬರದ ಹೆಚ್ಚಿನ ಬೇಡಿಕೆಯಿದ್ರು, ಓರ್ವ ರೈತನಿಗೆ ಎರಡು ಚೀಲ್ ಮಾತ್ರ ಯೂರಿಯಾ ಗೊಬ್ಬರವನ್ನು ನೀಡಲಾಗುತ್ತಿದೆ. ಹೀಗಾಗಿ ರೈತರು ಕೃಷಿ ಅಧಿಕಾರಿಗಳು ಹಾಗೂ ಸರ್ಕಾರದ ವಿರುದ್ಧ ಆಕ್ರೋಶ ವ್ಯಕ್ತಪಡಿಸಿದ್ದಾರೆ. ಗದಗ ಜಿಲ್ಲೆಯಲ್ಲಿ ಕಳೆದ ಒಂದು ವಾರದಿಂದ ಯೂರಿಯಾ ರಸಗೊಬ್ಬರದ ಕೊರತೆ ಕಂಡು ಬರ್ತಾಯಿದೆ.ಜಿಲ್ಲೆಯ ನಾನಾ ಭಾಗದಲ್ಲಿ ರೈತರು ಪರದಾಡುವಂತ ಸ್ಥಿತಿ ನಿರ್ಮಾಣವಾಗಿದೆ. ಹಾಗಾಗಿ ಸೂಕ್ತವಾದ ಯೂರಿಯಾ ಗೊಬ್ಬರದ ಸರಬರಾಜು ಮಾಡುವಂತೆ ರೈತರು ಒತ್ತಾಯ ಮಾಡಿದ್ದಾರೆ. ಹಿಂದುಸ್ತಾನ ಸಮಾಚಾರಶ.ಕುಎಂ.ವೈಎಂ.ಎಸ್.